**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

a martfűi 068/22 hrsz-ú szántó vételi ajánlatára

Martfű Város Önkormányzata Képviselő-testületének

2016. április 28- ai ülésére

Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő- testület!

Felföldi László (5435 Martfű Szolnoki út 57. 3/11.) levélben fordult hozzám, melyben felajánlja Önkormányzatunknak a tulajdonában lévő martfűi 068/22 hrsz alatt lévő, szántó művelési ágú ingatlant, 1.000.000,- Ft vételárért.

A mező- és erdőgazdasági földek forgalmáról szóló 2013. évi CXXII. törvény 11. § (2) bekezdés c) pontja szerint *„A föld tulajdonjogát a föld fekvése szerint illetékes települési önkormányzat közfoglalkoztatás és szociális földprogram és településfejlesztés céljára szerezheti meg.”*

Az ingatlan a Móra Ferenc út D-i oldalán lévő ingatlanokkal telekhatáros, ily módon közvetlenül a belterület határán, de külterületen helyezkedik el. Fekvése szerint alkalmas lehetne településfejlesztés céljára, azonban a terület teljes hosszában 20 kV-os, valamint a vele szomszédos szántóterületen további kettő, szintén 20 kV-os távvezeték húzódik.

Településfejlesztés esetén a távvezetékek kiváltására, művelési ágból való kivonásra stb. lenne szükség, mely jelentős költségekkel járna önkormányzatunk számára.

Mindezekre tekintettel nem javaslom a terület megvásárlását.

Előterjesztésem melléklete a tulajdonos levele, a terület térképe, tulajdoni lap másolat, a területről és környezetéről készült fotók.

Kérem előterjesztésem megtárgyalását és az alábbi határozati javaslat elfogadását.

Határozati javaslat:

……. /2016.(…….) határozat

A martfűi 068/22 hrsz-ú szántó vételi ajánlatáról

Martfű Város Önkormányzata Képviselő –testülete megtárgyalta a martfűi 068/22 hrsz-ú szántó vételi ajánlatára vonatkozó előterjesztést és az alábbiak szerint döntött:

A Képviselő- testület nem vásárolja meg a martfűi 068/22 hrsz-ú szántó területet településfejlesztés céljára.

Erről értesülnek:

1. Jász-Nagykun-Szolnok Megyei Kormányhivatal

2. Valamennyi képviselő helyben

3. Felföldi László 5435 Martfű Szolnoki út 57. 3/11.

4. Pénzügyi és Adóügyi Iroda

5. Városfejlesztési és Üzemeltetési Iroda

6. Irattár

Martfű, 2016. április 14.

 Dr. Papp Antal

 polgármester

Látta: Szász Éva jegyző